Mosul (Zaqatala)

Mosul — Azərbaycan Respublikasının Zaqatala rayonunun inzibati ərazi vahidində kənd.

 Mədəniyyəti 

Kənd 9 obadan ibarətdir. Kənddə  orta məktəb, həkim məntəqəsi, mədəniyyət evi, uşaq bağçası, məscid, 2  kitabxana, futbol meydançası, müasir tipli ATS, poçt vardır.

Tarixi  abidələr: 1781-ci ildə  Ədür-Rəhman Bədəvi, Hüseyin və Məhəmməd Çərdəklilər tərəfindən tikilmiş məscid, 6  hücrə,  2  qədim  qəbristanlıq.

 Coğrafiyası və iqlimi 
Mosul kəndi, rayon mərkəzindən 28 km cənub-şərqdə yerləşir. Əliabad qəsəbəsi, Yengiyan və Kəpənəkçi  kəndləri, cənubdan isə Alazan çayı sərhəd olmaqla Gürcüstan Respublikası ilə həmsərhəddir.

Kəndin ərazisi 2302,6 hektardir.

 Əhalisi 
13-22 aprel 2009-cu il Ümumazərbaycan əhali siyahıyaalınmasına əsasən kənddə 2.939 nəfər (1.454 nəfəri kişilər, 1.485 nəfəri qadınlar) əhali yaşayırdı.Azərbaycan Respublikasının Dövlət Statistika Komitəsi: Zaqatala rayonu

1 yanvar 2012-ci il tarixinə olan rəsmi təxminə əsasən kənd əhalisi 3.009 nəfərdir.Bələdiyyələr // Zaqatala-ih.gov.az Rəsmi məlumata əsasən kənd əhalisinin əksəriyyətini azərbaycanlılar, qeyri-rəsmi məlumatlara əsasən isə ingiloylarSİL (Summer Institute of Linguistics) İnternational Electronic Survey Reports  2005: The sociolinguistic situation of the Inghiloi of Azerbaijan  təşkil edir. Dini  mənsubiyyəti  müsəlman.

Kənd,  RİHB- nın  ərazi İcra nümayəndəsi və Mosul Bələdiyyəsi tərəfindən   idarə  olunur.

Əhalinin  əsas məşğuliyyəti  əkinçilik,  fındıqçılıq  və  maldarlıqdır.

İstinadlar


Kateqoriya:Zaqatala rayonunun kəndləri